[{"text_idx": "#000005", "text": "Aphex Twin o Gernyw oedd yr artist. Dros gyrfa o fwy na dau ddegawd mae fe wedi creu caneuon cyflym a swnllyd, caneuon hyfryd, rhai heb unrhyw guriad a llawer iawn rhyngddynt."}, {"text_idx": "#000006", "text": "Mae\u2019r albwm newydd Syro ganddo fe yn wahanol eto. Mae\u2019r cynhyrchiad yn fwy manwl nag erioed ac yn ddawnsiadwy iawn. Efallai taw hwn yw\u2019r albwm mwyaf dawnsiadwy gan Richard D. James achos mae\u2019r curiadau mor quantised. Dw i\u2019n hoff iawn o\u2019r albwm sy\u2019n gydblethu elfennau o re\u0302v gyda syntheseiddwyr p-funk, e.e. ar draciau fel syro u473t8+e [piezoluminescence mix]."}, {"text_idx": "#000008", "text": "Mae\u2019r pecyn a dyluniad gan The Designers Republic ar gyfer Syro yn addas iawn. Dw i wedi buddsoddi yn y record finyl ac mae\u2019r clawr yn rhestru dwsinau o gostau, e.e."}, {"text_idx": "#000009", "text": "Shop displays at indie and chain stores in Australia.....\u00a30.00338"}, {"text_idx": "#000010", "text": "Mae\u2019r rhestr yn cynnwys pob un cost fesul record. Yn llythrennol gallech chi weld yr union costau sydd wedi mynd tuag at eich cynnyrch ac mae\u2019r eitem ei hun yn edrych fel derbynneb enfawr."}, {"text_idx": "#000011", "text": "Ond nid 26 Mixes For Cash ydy hwn, nid dyna yw\u2019r pwynt. Mae llawer mwy i gerddoriaeth y boi na chynnyrch masnachol ond dw i\u2019n cael yr argraff bod e uwchben yr holl beth, yn dadansoddi\u2019r diwydiant recordiau a\u2019r cymhlethdod wrth gyrraedd unrhyw berthynas gyda\u2019r gwrandawr. Dyna pam mae\u2019r pecyn a\u2019r dyluniad mor addas."}, {"text_idx": "#000012", "text": "Er bod 13 mlynedd wedi mynd ers Drukqs, ei albwm stiwdio diwethaf fel Aphex Twin, mae fe wedi defnyddio\u2019r enw The Tuss yn y cyfamser i ryddhau albwm ac EP. Fel mae\u2019n digwydd mae\u2019r deunydd Syro yn debyg iawn i\u2019r jams disgo a ddarparwyd gan The Tuss."}, {"text_idx": "#000013", "text": "Yn amlwg fel golygydd o\u2019i waith ei hun mae fe wedi bod yn canolbwyntio ar Syro. Mae \u2018na peryg bod yr albwm mor gyson mae\u2019n llifo heibio heb i ti sylweddoli. Mae\u2019r traciau bron i gyd yn jams o\u0302l-re\u0302v ar gyfer y clwb. Mae llawer o amrywiaeth yn y seiniau trwy\u2019r albwm, peidiwch a\u0302\u2019m camddeall i. Ond mae\u2019r amrywiaeth hollol radical a\u2019r agwedd chwaraeus a fu wedi mynd. Does dim byd heriol yn yr albwm yma ac yn sicr, dim amrydedd. Mae\u2019r dderbynneb ar y clawr yn rhoi\u2019r BPMs, y cyfrif curiadau fesul munud, ar bwys pob teitl rhag ofn bod DJ eisiau eu ffitio mewn set. Peth braf ydy albwm mor hygyrch \u2013 gall chwarae\u2019r rhan fwyaf ohono fe yn Pier Pressure neu\u2019r Greeks yn ogystal a\u0302\u2019r Full Moon. Yr unig eithriad i\u2019r gyfres o jams ydy\u2019r ga\u0302n olaf Aisatsana, tiwn piano Erik Satieaidd sy\u2019n atgoffa fi o\u2019r alawon pruddglwyfus ar Drukqs."}, {"text_idx": "#000014", "text": "Fel ffan, I Care Because You Do o 1995 yw fy hoff albwm ganddo fe o hyd (ac byddwn i\u2019n annog unrhyw un sydd ddim yn gyfarwydd i ddechrau yna). Er bod darnau o\u2019r hen gampwaith yn digon hyfryd i ddefnyddio mewn seremoni priodas neu babell tsilo-mas heddiw, nid fi yw\u2019r math o ffan i ofyn am yr un albwm eto ac eto. Dw i jyst eisiau teimlo rhywbeth. Dyna sydd ar goll wrth wrando ar Syro, mae hi\u2019n gerddoriaeth i\u2019r meddwl a\u2019r traed yn hytrach na\u2019r galon. Braindance os liciwch chi."}, {"text_idx": "#000016", "text": "Wedi dweud hyn i gyd mae\u2019r Aphex Twin yn creu caneuon am yr hir dymor. Dw i ddim wedi cael digon o\u2019r albwm trawiadol yma o bell ffordd. Mae hi\u2019n digon bosib y bydd fy marn i yn newid."}, {"text_idx": "#000017", "text": "Gweld pob cofnod gan Carl Morris"}, {"text_idx": "#000018", "text": "4 sylw ar \u201cSyro gan Aphex Twin: gweld eisiau rhywbeth\u201d"}, {"text_idx": "#000019", "text": "Erthygl diddorol iawn Carl. Dwi wedi gwrando ar yr albym 4-5 gwaith erbyn hyn a, fel ti, dwi ddim yn \u2018teimlo\u2019 fo hyd yn hyn. Mae o jyst yn swnio fel dylia\u2019r Aphex Twin swnio \u2013 dim byd yn wrong efo hynny; bydd y ffans yn hapus \u2013 ond does dim byd newydd yn mynd ymlaen. Sort o fel 17th album Status Quo.\nO\u2019n i ychydig yn siomedig gyda fe hefyd \u2013 mae\u2019n fwy myfyfyriol na\u2019r hen waith. Dim fod dim llawer o\u2019i le arno, jyst dwi ddim yn siwr os wnai wrando eto drosodd a drosodd. Dwi newydd wrando ychydig ar Drukqs eto a mae\u2019n dal yn gyffrous \u2013 dyna\u2019r math o gerddoriaeth fasen i\u2019n gwrando arno drwy\u2019r dydd yn nechrau\u2019r ganrif wrth raglennu a mae\u2019n berffaith i\u2019r dasg.\nCytuno\u2019n llwyr fod enaid arbennig i\u2019r cerddoriaeth electronig orau. Dwi wedi mwynhau\u2019r albym yn y fawr iawn, yn enwedig y treuliau toreithog ar y clawr. Rhaid cyfaddef, ei wrando arno yn y cefndir dwi wedi gwneud hyd yn hyn. Nid yw\u2019n mynnu fy sylw\u2019n llwyr. Braf iawn i\u2019w hymlacio iddi.\nDiolch am y sylwadau. Mae Aphex Twin wedi rhannu llwythi o hen gyrchiadau \u2018coll\u2019 ar Soundcloud yn ddiweddar a dw i\u2019n joio nhw yn bendant!"}, {"text_idx": "#000020", "text": "Erthygl diddorol iawn Carl. Dwi wedi gwrando ar yr albym 4-5 gwaith erbyn hyn a, fel ti, dwi ddim yn \u2018teimlo\u2019 fo hyd yn hyn. Mae o jyst yn swnio fel dylia\u2019r Aphex Twin swnio \u2013 dim byd yn wrong efo hynny; bydd y ffans yn hapus \u2013 ond does dim byd newydd yn mynd ymlaen. Sort o fel 17th album Status Quo."}, {"text_idx": "#000021", "text": "O\u2019n i ychydig yn siomedig gyda fe hefyd \u2013 mae\u2019n fwy myfyfyriol na\u2019r hen waith. Dim fod dim llawer o\u2019i le arno, jyst dwi ddim yn siwr os wnai wrando eto drosodd a drosodd. Dwi newydd wrando ychydig ar Drukqs eto a mae\u2019n dal yn gyffrous \u2013 dyna\u2019r math o gerddoriaeth fasen i\u2019n gwrando arno drwy\u2019r dydd yn nechrau\u2019r ganrif wrth raglennu a mae\u2019n berffaith i\u2019r dasg."}, {"text_idx": "#000022", "text": "Cytuno\u2019n llwyr fod enaid arbennig i\u2019r cerddoriaeth electronig orau. Dwi wedi mwynhau\u2019r albym yn y fawr iawn, yn enwedig y treuliau toreithog ar y clawr. Rhaid cyfaddef, ei wrando arno yn y cefndir dwi wedi gwneud hyd yn hyn. Nid yw\u2019n mynnu fy sylw\u2019n llwyr. Braf iawn i\u2019w hymlacio iddi."}, {"text_idx": "#000023", "text": "Diolch am y sylwadau. Mae Aphex Twin wedi rhannu llwythi o hen gyrchiadau \u2018coll\u2019 ar Soundcloud yn ddiweddar a dw i\u2019n joio nhw yn bendant!"}, {"text_idx": "#000035", "text": "Dinas y digwyddiadau - dinas di enaid"}]